Source: http://docplayer.fi/1337306-Kirjastoauton-tekniset-laatusuositukset.html
Timestamp: 2018-05-22 22:03:31+00:00
Document Index: 24896255

Matched Legal Cases: ['kko ', 'kko ', 'kko ', 'kko ', 'kko ', 'kko ']

KIRJASTOAUTON TEKNISET LAATUSUOSITUKSET - PDF
Download "KIRJASTOAUTON TEKNISET LAATUSUOSITUKSET"
1 1 KIRJASTOAUTON TEKNISET LAATUSUOSITUKSET - YLEISIÄ SUUNNITTELUPERUSTEITA KIRJASTOAUTOA HANKKIVILLE Suomen kirjastoseuran kirjastoautotyöryhmä on muokannut nämä suositukset v päivitetyn Kirjastoautostandardin pohjalta. Tekstiä on ajantasaistettu mm. uusien direktiivien vaatimusten mukaiseksi, ottaen huomioon myös erilaiset vaihtoehdot auton toteuttamisessa (linjaauto-/ vs. kuorma-automalli). Tekstin muokkaamiseen osallistuivat autojen valmistajien edustajat kokouksessa Joensuussa * ja sähköpostilla (ks. kohta 14.). Ohjeelliset suositukset on tarkoitettu uusien kirjastoautojen suunnittelun ja hankinnan tueksi niin kirjastoautoja tilaaville kirjastoille kuin autojen valmistajille. SISÄLLYS 1. YLEISTÄ 2. ALUSTAN VAATIMUKSET 2.1 Massat 2.2 Keskeiset mitat 2.3 Jousitus 2.4 Maavara 2.5 Jarrujärjestelmä 2.6 Paineilmalaitteet 2.7 Polttoainesäiliö 2.8 Ajopiirturi 3. VOIMANSIIRTO 3.1 Moottori 3.2 Voimansiirtolaitteet 4. ALUSTAN SÄHKÖJÄRJESTELMÄ 5. RENKAAT 6. OHJAAMO 7. KORIN VAATIMUKSET 7.1 Korista yleisesti 7.2 Korikehikko 7.3 Valokatto 7.4 Tuulettimet ja ilmastointi 7.5 Lattia 7.6 Ovi ja portaikko 8. TYÖTILAT
2 2 8.1 Istuimet 8.2 Pöydät 8.3 Hyllyt 9. KORIN SÄHKÖJÄRJESTELMÄ 9.1. Yleistä 9.2 IT-varustelu 9.3 Valaistus 10. LÄMMITYSJÄRJESTELMÄ 11. TARKASTUKSET 12. ASIAPAPERIT 13. HUOLLOT 14. KOULUTUS 15. LOPUKSI 1.YLEISTÄ Kirjastoauto on siinä työskentelevän henkilökunnan tärkein, päivittäinen työväline. Tämän vuoksi on ensiarvoisen tärkeää, että kirjastoauton henkilökunta osallistuu täysipainoisesti uuden kirjastoauton hankinta- ja suunnitteluprosessiin heti alusta lähtien. Kirjastoauton hankinta ja valmistus perustuvat tekniseen erittelyyn, kirjastoautoja koskeviin asetuksiin ja muihin viranomaisten asiaa koskeviin määräyksiin. Tähän asiakirjaan on koottu yleisiä suunnittelusuosituksia, joista tilaaja voi oman tarjouspyyntönsä määrittelyissä tarpeidensa mukaan poiketa. Kirjastoauton on toimittava Suomen ilmasto-olosuhteissa - korkeimmillaan +35, alimmillaan -40 celsiusasteen lämpötiloissa - mikä on otettava huomioon niin korin suunnittelussa, materiaalien ja varusteiden valinnassa kuin asennustyössä. Kirjastoauton henkilökunnan turvallisuus ja työolosuhteet tulee huomioida erityisesti rakenteiden suunnittelussa. Tarjoukseen tulee liittää alustan ja korin tarkat tekniset tiedot ja mitat. Toimittajan on esitettävä tilaajalle ennen rakennusvaihetta luettelo niistä materiaaleista, tarvikkeista ja muista varusteista joita aiotaan käyttää. Kirjastoauto tulee voida rekisteröidä kuorma-autoksi, 2 3 henkilölle.
3 3 Sekä kirjastoauton alustan että korin toimittajalla on oltava vähintään yksi huoltotoimipiste Suomessa. 2. ALUSTAN VAATIMUKSET Alustan tulee olla kirjastoauton alustaksi sopiva 4x2- tai 3-akselityyppinen alusta. Alustan tulee täyttää kaikki voimassa olevat säädökset ja määräykset. Alustan tulee olla yhteensopiva kirjastokäyttöön rakennettavan korin kanssa. 2.1 Massat Auto tulee toimittaa halutun autotyypin maksimimassoille rekisteröitynä. 2.2 Keskeiset mitat Kirjastoauto rekisteröidään kuorma-autoksi, jonka suurin sallittu pituus on 12 metriä. Poikkeusluvan pidemmälle autolle anoo ostaja. Matalalattiamallit ja normaalia pienemmät autot voidaan tehdä erikoistilauksesta. 2.3 Jousitus Autossa tulee olla täysilmajousitus ja heilahduksenvaimentimet sekä edessä että takana. Suositetaan että autoon rakennetaan sekä nosto- että laskuominaisuus. Lisävarustuksena voidaan pyytää kallistus (niiaus oikealle puolelle). 2.4 Maavara Maavaran tulee olla riittävä tilaajan käyttöympäristö huomioon ottaen. Suositellaan sen kuitenkin olevan vähintään noin 200 mm. 2.5 Jarrujärjestelmä Jarrupolkimella toimiva automaattinen tai manuaalinen pakokaasujarru. Hydraulinen tai sähkötoiminen hidastin voidaan hankkia lisävarusteena (jos ei ole vakiovaruste). 2.6 Paineilmalaitteet Paineilmajärjestelmän ulkopuolinen täyttö pikaliittimellä tulee sijoittaa joko ohjauspyörän läheisyyteen tai tilaajan toivomaan paikkaan. Auton alustassa tulee olla tarpeellinen määrä paineilmasäiliöitä. Järjestelmä tulee mitoittaa niin, että mikäli asiakasovi toimii paineilmalla, se voidaan avata ja sulkea vähintään kertaa käynnistämättä moottoria.
4 4 2.7 Polttoainesäiliö Autossa on oltava vähintään 300 litran polttoainesäiliö, joko yhtenäisenä tai useampana säiliönä. Polttoainesäiliö tulee sijoittaa niin, että se ei pudota auton maavaraa. Polttoainesäiliön materiaalin tulee olla muovia tai ruostumatonta terästä. 2.8 Ajopiirturi Trafin ohjeiston mukaan lakisääteinen digitaalinen ajopiirturi tulee olla alustassa valmiina. (V syyskuun loppuun mennessä liikenne-ja viestintäministeriö ei ole ottanut kantaa kirjastoautojen mahdolliseen piirturivapauteen/ piirturin käyttöpakkoon.) 3. VOIMANSIIRTO 3.1 Moottori Kirjastoauton moottorin tehon suositetaan olevan vähintään 280 hv/ 205 kw. Moottorin tulee täyttää Euro-normin päästörajavaatimukset tai voimassa olevien säädösten vaatimukset. Moottori voidaan sijoittaa alustan etuosaan (kuorma-autoalustainen) tai takaosaan (linjaautoalustainen). Linja-autoalustainen auto voidaan valita joko pysty- tai makaavalla moottorimallilla. Moottorin sijoittamisella alustassa on huomioitava kirjasto-osan sisätilojen hyötypinta-alojen eroavaisuudet. Pakoputket on sijoitettava niin, että savuhaittoja ei synny sisätiloihin. 3.2 Voimansiirtolaitteet Vaihteisto voi olla manuaalinen, puoliautomaattinen tai täysautomaattinen. Vetopyörästön välityksestä (nopea, keskinopea tai harva välitys) neuvotellaan myyjän kanssa. Lisävarusteena luistonesto, jos ei ole vakiovaruste. Lisävarusteeksi on oltava mahdollisuus hankkia ketjunheittolaite tai sorasirotin. 4. ALUSTAN SÄHKÖJÄRJESTELMÄ Alustan sähköjärjestelmän nimellisjännite on 24 volttia ja se on maadoitettu.
5 5 Lataustehon on oltava vähintään 300 A. Vaihtoehtoisesti lataus voidaan suorittaa aggregaattijärjestelmällä. Autossa tulee olla käynnistys-/käyttöakut, joiden teho vastaa kirjastoauton käyttötarkoitusta. Akkujen verkkolatauspistoke sijoitetaan tilaajan toivomaan paikkaan. Käyttöakut on sijoitettava pesu- ja roiskevedeltä hyvin suojattuun, tuuletettavaan ja lämmitettävään koteloon. Ne kiinnitetään liikkumattomiksi valmistajan tarkoittamasta paikasta. Akut on voitava huoltaa ilman, että kaapeleita tarvitsee irrottaa. Mikäli alustassa on erilliset käynnistysakut, niiden sijoitus alustatoimittajan vakiopaikassa. Autoon tulee olla järjestelmän valinnan yhteydessä mahdollista sijoittaa dieselaggregaatti. 5. RENKAAT Auto toimitetaan sekä kesä- että talvirenkailla, ellei toisin sovita. Suositellaan renkaiden nopeuskoodiksi J L ja kuormituskoodiksi Vanteet toimitetaan pulttisuojilla, tasapainotettuina (etuakselilla). 6. OHJAAMO Autoon tulee alustan valmistajan toimittama ohjaamo, jonka tilojen tulee olla vähintään 2-3 henkilölle. Istuimien tulee olla ilmajousitetut monisäätöistuimet. Kaikissa istuimissa tulee olla kolmipisteturvavyöt. Istuimien tulee olla säädösten mukaiset ja hyväksytyt. Tilaajalla tulee olla mahdollisuus vaikuttaa istuinten valintaan. Ohjaamossa tulee olla tehostettu melueristys, mikäli sellainen on saatavissa. Ohjaamossa tulee olla avattavat sivuikkunat molemmilla puolilla. Ohjaamon ulkopuoliset varusteet: Sähkölämmitteiset ja -säätöiset taustapeilit Keskuslukitus, jonka on toimittava myös päävirran ollessa poiskytkettynä. Toimitetaan kolmet (3) avaimet. Kattoluukku ohjaamon etuosassa (kuorma-autoalustainen) Aurinkolippa Apukaukovalot tuulilasin yläpuolelle, puskuritasoon tai maskiin Ajovalojen pesin, pyyhin tai vastaava Osa peileistä voidaan tilaajan niin halutessa korvata myös kamerajärjestelmällä Ylimääräiset suuntavilkut/jarruvalot yläkulmissa, voimassa olevien säädösten mukaiset.
6 6 7. KORIN VAATIMUKSET 7.1 Yleistä Kirjastoauton korin tärkeimpiä vaatimuksia on riittävän suuren tilan saaminen käyttäjille, työntekijöille ja kirjastoaineistolle. Auton korikehikko on kantava rakenne joko itsenäisesti tai yhdessä mahdollisen alustan rungon kanssa. Ennen korikehikon valmistamista on toimittajan esitettävä piirustukset tilaajalle. Alustan valmistajan velvollisuus on oma-aloitteisesti antaa korin valmistajalle riittävät tiedot alustan ja korin yhteen liittämisestä. Korirakenteen tulee olla materiaalivalinnoiltaan niin kestävä, että se kestää sen oletetun käyttöiän, vähintään 15 vuotta. Korin kaikkien osien valinnoissa on pyrittävä käyttämään standardi- ja vakio-osia. Korirakenne ei saa vaikeuttaa alustan huoltotöitä. Alustarakennetta ei saa muuttaa niin, että varaosat eivät sovi paikoilleen tai niiden vaihto käy hankalaksi. Auto on valmistettava niin, että korjaukset, osien vaihto ja huolto sekä tarkastukset ovat helppoja tehdä. 7.2 Korikehikko Kirjastoauton korikehikon on oltava rakenteeltaan ehdottoman luja, koska kirjahyllyjen paino aineistoineen kohdistuu huomattavalta osalta korin seinien rakenteeseen. Korikehikon tulee olla ruostumatonta materiaalia. Sen seinät voivat olla suorat tai kaarevat. Korikehikossa käytettävät levyt ja profiilit tulee puhdistaa ja suojata huolellisesti korroosiota vastaan sekä sisä- että ulkopuolelta. Suojaus on tehtävä siten, että suoja-aineita ei joudu asiaankuulumattomiin paikkoihin. Ulko- ja sisäseinien välinen tila tulee eristää vettä hylkivällä materiaalilla. Kaikki listat ja levyt tulee kiinnittää niin, että kosteus ei pääse niiden läpi. Vedenpoistoaukot on porattava sellaisiin kohtiin, että rakenteiden sisään ei keräänny kondensio- tai muuta vettä. Moottoritilan ja lisälämmitintilan luukkuihin tehdään palonsammutusaukot.
7 7 7.3 Valokatto Valokaton tulee olla kirjastotilassa ja siihen tulee asentaa vähintään kaksi lämpöeristettyä kattoluukkua. Kattoluukkujen on täytettävä varauloskäyntivaatimukset. Valokaton sijaan autoon voidaan asentaa myös kattoikkuna. Kattoikkuna suositellaan varustettavan joko kattoverhoilla tai säädettävillä kattokaihtimilla. 7.4 Tuulettimet ja ilmastointi Tuuletuslaitteet eivät saa aiheuttaa suurimmallakaan teholla häiritsevää ääntä tai vetoa. Tuuletuslaitteissa tulee olla vaihdettavat suodattimet. Autossa tulee olla vähintään ajonaikainen ilmastointi. Moottorin käynnistä riippumaton ilmastointi tulee olla mahdollista saada lisävarusteena. 7.5 Lattia Kirjastoauton lattian tulee kestää sisämateriaalien paino ja tilapäinen suuri henkilökuorma. Lattian materiaalin tulee olla hyvin kulutusta kestävä ja liukuestepintainen. Lattian tulee olla helposti puhtaana pidettävä sekä hyvin lämpöä ja ääntä eristävä. Pintamateriaalien valinnassa on kiinnitettävä huomiota meluntorjuntaan. 7.6 Ovi ja portaikko Oven on oltava määräysten mukainen. Se voi olla joko sähköllä tai paineilmalla toimiva. Oven avausmekanismi ei saa aiheuttaa vaaratilanteita. Korin oviaukon ja portaikon tulee olla toimivia ja turvallisia. Portaikon askelmien määrän ja askelnousun tulee olla sellaisia, että ne eivät haittaa kenenkään autoon pääsemistä. Portaikossa tulee olla turvallisuutta lisäävät kaiteet. Oviaukon läheisyys ja portaikon edusta tulee valaista tehokkaasti. Portaikossa tulee olla säädettävä lämpöpuhallin. Apuaskelman tulee toimia painikkeesta kojetaulusta. Hälytysääni ja/tai merkkivalo muistuttaa apuaskelman ulkona olosta moottorin käynnistyessä. Portaikkoon tulee olla mahdollista asentaa invaluiska tai -hissi.
8 8 8. TYÖTILAT Kirjastoauton sisätilojen suunnittelussa on huomioitava sekä kirjastonhoidon että henkilökunnan työolosuhteiden tarkoituksenmukaisuus. Eri kirjastoautomallien myötä työtilojen suunnittelu sekä istuimien ja muiden yksityiskohtien muotoilu tulee tehdä ergonomisesti. Kaikkien kalusteiden tulee olla viimeistelty niin, että niissä ei ole teräviä reunoja tai muuta sellaista, johon henkilökunta tai asiakkaat voivat satuttaa itsensä. Suositetaan, että autoon rakennetaan WC. Korjauksen ja huollon helppouteen tulee kiinnittää huomiota. 8.1 Istuimet Ohjaamossa olevien istuimien tulee olla ilmajousitettuja ja kolmipisteturvavöin varustettuja. Virkailijan kannalta on miellyttävämpää, jos myös matkustajan istuinten istuinsuunta ajonaikana on eteenpäin. Tarvittaessa ohjaamon virkailijatuolien istuinosien tulee olla pystyasentoon nostettavia. Ohjaamon istuinten lukumäärästä on sovittava tilauksen yhteydessä. 8.2 Pöydät Pöytien sijoittelussa tulee huomioida autossa työskentelevien henkilöiden määrä ja auton alustalaitteiden sijoittelu. Virkailijatilassa olevien pöytien korkeuden tulisi olla säädettävissä ja niiden alle tulee jäädä riittävä jalkatila. Pöytälevyjen tulee olla kulutusta kestävää materiaalia. Pöytälaatikoissa tulee olla tilaa erilaisille toimisto- ja kirjastotarvikkeille. 8.3 Hyllyt Hyllyrakenteissa on otettava huomioon se, että kirjastoautossa on tarjolla monipuolista aineistoa, jonka koko ja muoto vaihtelee. Hyllyjen tulee olla helposti itse säädettävät, ja niiden tulee kantaa kirjastoaineiston paino. Hyllyjen sijoittelussa ja suunnittelussa on huomioitava myös aineiston painojakauma. Hyllyrakenteista osan voivat muodostaa vaihdettavat kirjavaunut. Kirjavaunujen tulee olla lukittavat ja rakenteeltaan sellaiset, että ne eivät ajon aikana pääse liikkumaan. 9. KORIN SÄHKÖJÄRJESTELMÄ
9 9 9.1 Yleistä Tilaaja määrittää tarjouspyyntövaiheessa autoon tulevat sähkölaitteet ja valmistaja määrittää niiden edellyttämän sähköjärjestelmän. Pysäkkiaikainen ilmastointi vaatii lisäakkuja tai aggregaatin. Kuten käynnistysakut, myös korilaiteakut on sijoitettava pesu- ja roiskevedeltä hyvin suojattuun, tuuletettavaan ja lämmitettävään koteloon. Ne kiinnitetään liikkumattomiksi valmistajan tarkoittamasta paikasta. Akut on voitava huoltaa ilman, että kaapeleita tarvitsee irrottaa. Invertterin tehon tulee olla vähintään 2000 W. Sähköpistokkeita (230 V) tulee olla eri puolilla autoa riittävästi. Pistokkeita on hyvä sijoittaa myös sellaisiin kohtiin joissa niitä ei juuri auton hankintahetkellä tarvita, sillä käyttötarve voi muuttua myöhemmin. 9.2 IT-varustelu Tietotekniikan vaatima kaapelointi ja ATK-pistokkeiden asennus tehdään korinvalmistuksen yhteydessä. ATK-kaapeleita on oltava mahdollista asentaa jälkikäteen lisää. 9.3 Valaistus Sisävalaistus tulee toteuttaa led-valoilla ja tarpeen mukaan riittävällä määrällä kohdevalaisimia. Valaisinten on annettava riittävä valaistusteho, ja niihin on sisällyttävä valaisinkohtaiset muuntajat. Valaistus ei saa heijastua tuulilasiin, pitää häiritsevää ääntä tai aiheuttaa radiohäiriöitä. Auton muuhun valaistukseen kuuluvat WC:n valaisin, käyntivalot oven yläpuolella, askelmavalo, valo moottoritilaan ja helmakoteloon sekä korin ulkokylkiä valaisevat työvalot (lisävaruste). Sisään- ja uloskäyntinappi varustetaan valolla. Korin kattovalaistuksen käyttökytkimet asennetaan tilaajan toivomuksen mukaan. Kojetaulun painokytkimien valaistus on himmeä. Kaikkien valaisinten/polttimoiden tulee olla laadukkaita ja pitkäikäisiä. Niiden tulee olla helposti itse vaihdettavia. 10. LÄMMITYSJÄRJESTELMÄ Autoon tulee asentaa auton pituudesta riippuen noin metriset ripapatterit. Pattereiden alareunan korkeuden on oltava noin 50 mm lattiasta. Lämmitysjärjestelmän vesiputket tulee asentaa soveltuvin osin koritilaan ja ulkopuolinen putkisto tulee eristää tehokkaasti. Porraskoteloihin tulee asentaa askelman lämmitysputki, joka eristetään hyvin.
10 10 Kirjastotilassa, ohjaamossa ja mahdollisessa takavirkailijatilassa tulee kussakin olla vähintään yksi kiertoilmapuhallin. Kirjastotilan puhallin tulee sijoittaa lähelle keskiovea, ja siihen on kiinnitettävä potkusuojat, jotka voi tarvittaessa irrottaa. Puhaltimen on oltava säädettävä ja siinä on oltava erilliset käyttökytkimet. Kiertoilmapuhaltimien moottorit on voitava vaihtaa kennoja irrottamatta. Kuljettajan jalkatilaa lämmittämään tulee asentaa helposti säädettävät ja suunnattavat puhallussuuttimet, joiden lämpö otetaan etulämmityslaitteesta. Ohjaamo- ja kirjastotilan lämpötilaa tulee voida säätää termostaateilla, jotka asennetaan auton etu- ja takaosaan. 11. TARKASTUKSET Tilaaja on oikeutettu korin rakentamisen tarkastamiseen ja lähettämään sitä varten edustajansa tehtaalle. Tarkastuskäynnit kustantaa tilaaja. Kyseeseen tulevat seuraavat tarkastukset: Alustaa vastaanotettaessa tarkastetaan, että alusta on tilaussopimuksen mukainen. Korikehikon ollessa valmis tarkastetaan mm. hitsaussaumat ja vedenpoistoaukot ja se että kehikko on piirustusten mukainen. Kalustamisvaiheen lopussa tarkastetaan, että kalustus on tehty sovitulla tavalla. Lopputarkastus tehdään auton valmistuttua. 12. ASIAPAPERIT Alustan toimituksen yhteydessä on toimitettava seuraavat asiapaperit: Katsastukseen ja rekisteröintiin tarvittavat paperit Takuutodistukset Ruosteenestokäsittelyn takuutodistus ja suositus uusintakäsittelyjen ajankohdista Käyttö- ja huolto-ohjekirjat suomen- tai tarvittaessa ruotsinkielisinä Huoltokirja Lisäksi suositellaan, että kirjastoautolle otetaan erillinen lasivakuutus. 13. HUOLLOT Huoltopalvelu: Alustan toimitukseen kuuluu maksuton luovutushuolto. Auto on otettava huoltoon kohtuullisen ajan kuluessa tilaajan ilmoituksesta. Varaosahuollot: Sekä alustan että korin valmistajat/ toimittajat ovat velvollisia toimittamaan kaikkia merkkinsä varaosia kohtuullisella toimitusajalla ja hinnalla vähintään 15 vuoden ajan alustan ja korin toimituspäivästä lukien. Alustan kulutusluonteiset osat on toimitettava yhden viikon ja harvemmin tarvittavat osat kuukauden toimitusajalla. Autoon ei saa asentaa sellaisia alihankkijoidenvalmisteita, joiden varaosan saannin jatkuvuus on epävarmaa.
11 KOULUTUS Alustatoimitukseen kuuluu maksuton käyttäjäkoulutus joka on laadittu yhdessä korivalmistajan kanssa. Koulutusta annetaan tilaajan kanssa sovitulle määrälle henkilöitä. Mahdolliset matkustus- ja yöpymiskulut koulutettavien osalta maksaa tilaaja. 15. LOPUKSI Suomen kirjastoseuran kirjastoautotyöryhmän jäsenet v. 2013: Gisela Eckert, Heli Itkonen-Vesa (pj), Juha Manninen (siht.), Teppo Seppinen, Evan Seppä, Pasi Sivenius, Jorma Sormunen. *Laatusuosituskokouksessa Joensuussa autonvalmistajia edustivat - Kiitokori Oy: Olli Aarnio ja Seppo Tuomainen - Scania Suomi Oy: Jarmo Putus - Volvo Finland Ab: Erkki Hölli - EKT M.Vähämaa Oy: Markku Muotio, Simo Ahonen Seuraavat v jatkavat kirjastoautoryhmän jäsenet vastaavat mielellään kirjastoauton suunnitteluun ja hankintaan liittyviin kysymyksiin: - Jorma Sormunen, jorma.sormunen(at)rantasalmi.fi - Pasi Sivenius, pasi.sivenius(at)hollola.fi - Teppo Seppinen, teppo.seppinen(at)kouvola.fi
KIRJASTOAUTON TARVESELVITYS JA HANKESUUNNITELMA. Iitin kunnankirjasto. Kirjastoautotyöryhmä
KIRJASTOAUTON TARVESELVITYS JA HANKESUUNNITELMA Iitin kunnankirjasto Kirjastoautotyöryhmä hanna.huovinen@iitti.fi Sisällys 1. KIRJASTOAUTO TARVESELVITYS... 2 1.1. KIRJASTOAUTOTOIMINNAN LÄHTÖKOHDAT... 2
KIRJASTOAUTOSTANDARDITYÖRYHMÄ Hamina 13.08.2009 Louhisola, Riitta, Kirkkonummi, sihteeri Maunula, Pirjo, Loppi Monto, Seppo, Jyväskylä Sormunen, Jorma, Rantasalmi Varila, Kalle, Turku, puheenjohtaja Aarnio,
VAATIMUKSET 24.3.2015. Liite 3 YLEISTEN KÄYMÄLÖIDEN HANKINTA 2015-2020 YLEISÖKÄYMÄLÖIDEN TEKNISET JA ESTEETTISET VAATIMUKSET
1 Liite 3 YLEISTEN KÄYMÄLÖIDEN HANKINTA 2015-2020 2 Sisältö 1 YLEISET TEKNISET... 3 1.1 KÄYMÄLÄTYYPPI... 3 1.1.1 Yleistä... 3 1.1.2 Huomioitavaa käymälän mallissa... 3 1.2 RAKENTEET JA MATERIAALIT... 4